তাজ্জব কি বাত: দ্বিতীয় মেসি তৈরি করে ফেলল রাশিয়া! | Khabor Online
প্রথম পাতা বিশ্বকাপ ফুটবল তাজ্জব কি বাত: দ্বিতীয় মেসি তৈরি করে ফেলল রাশিয়া!
ওয়েবডেস্ক: মস্কোর বেকারি ব্যবসায়ীরা হাতের কাছে সুয়োগ পেয়ে মোটেই তা হাতছাড়া করতে চাইলেন না। আর্জেন্তিনার ফুটবল লেজেন্ড মেসিকে তারা জন্মদিনের উপহারটা দিচ্ছেন নিজেদের মর্জিমাফিক।
আলতুফিয়োভা কনফেকশনারির পাঁচজনের একটি দল বানিয়ে ফেললেন মেসির সমান উচ্চতার এক চকোলেট কেক। যা কিন্তু তৈরি হয়েছে মেসির প্রতিকৃতির আদলেই। সেই নীল-সাদা জার্সি, সেই গালভর্তি দাড়ি। অর্থাৎ নিজের জন্মদিনে তিনি হয়তো ছুরি বসাবেন নিজের প্রতিকৃতিতেই। বেকারির সদস্যরা জানিয়েছেন, ২৪ জুন মেসির জন্মদিন উদ্‌যাপনে তাঁরা ওই ৬০ কেজির কেকটি তৈরি করেছেন নিখুঁত ভাবেই। লিওকে জন্মদিনের উপহার স্বরূপ এর থেকে বেশি কী আর দেওয়ার আছে।
জানা গিয়েছে, কেকটি মেসির কাছে পাঠানোর জন্য সব রকমের ব্যবস্থা করা হয়ে গিয়েছে। মেসির হাতে মেসি তুলে দেওয়ার জন্য উদ্গ্রীব হয়ে আছেন তাঁরা। প্রতিবেদন লেখা পর্যন্ত যা ছিল মস্কো থেকে প্রায় ৫০ কিমি দূরে।
হ্যাপি বার্থ ডে মেসি!
পূর্ববর্তী নিবন্ধহ্যারি কেনের হ্যাটট্রিকে ভর করে প্রি-কোয়ার্টারে থ্রি লায়ন্স
পরবর্তী নিবন্ধমোহনবাগানের গোষ্ঠীদ্বন্দ্ব মেটাতে এবার মুখ্যমন্ত্রীর হস্তক্ষেপ?